ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์เงื่อนไข และวิธีการในการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน ๕๖ ราย อาศัยอำนาจตามความในมาตรา ๑๖ (๓) แห่งพระราชกำหนดการปฏิรูประบบสถาบันการเงินพ.ศ. ๒๕๔๐ คณะกรรมการองค์การเพื่อการปฏิรูประบบสถาบันการเงินออกข้อกำหนดหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานจำนวน๕๖ ราย ดังต่อไปนี้ข้อ ๑ ในประกาศนี้ปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้และได้ตั้งคณะกรรมการเพื่อดำเนินการแทนสถาบันดังกล่าวแล้ว เมื่อวันที่ ๘ ธันวาคม๒๕๔๐พรก. หมายความว่า พระราชกำหนดการปฏิรูประบบสถาบันการเงินพ.ศ. ๒๕๔๐คณะกรรมการตามมาตรา ๓๐ หมายความว่าคณะกรรมการที่คณะกรรมการ ปรส. ได้ตั้งขึ้นตามมาตรา ๓๐ แห่ง พรก.เพื่อดำเนินการแทนสถาบันการเงินได้ทุกประการและทำการชำระบัญชีสถาบันการเงินประธานกรรมการตามมาตรา ๓๐ หมายความว่าประธานของคณะกรรมการตามมาตรา ๓๐ขาย หมายความว่า การขายตามวิธีการที่กำหนดไว้ในประกาศนี้ประมูล หมายความว่า จัดให้มีการประมูลโดยวิธีขายทอดตลาดผู้ทำการ หมายความว่าผู้ดำเนินการจัดประมูลหรือผู้ที่จัดให้มีการแข่งขันราคาตามหลักเกณฑ์ เงื่อนไข และวิธีการในประกาศนี้รถ หมายความว่า รถตามกฎหมายว่าด้วยรถยนต์ที่สถาบันการเงินมีกรรมสิทธิ์ ทั้งนี้ไม่หมายความรวมถึงรถที่ผู้เช่าซื้อปฏิบัติตามสัญญาเช่าซื้อครบถ้วนผู้ประมูล หมายความว่า ผู้เข้าร่วมการประมูลหรือผู้เข้าร่วมการแข่งขันราคาผู้ซื้อ หมายความว่า ผู้ที่ประมูลได้ราคาขาย หมายความว่า ราคาที่ตกลงขายให้แก่ผู้ซื้อราคากลาง หมายความว่า ราคาที่กำหนดจากราคาตลาดในปัจจุบันและ/หรือราคาตามบัญชีเป็นเกณฑ์ประกอบ โดยคำนึงถึงอายุการใช้งานและสภาพของรถ ทั้งนี้ ราคาดังกล่าวต้องได้รับความเห็นชอบจากประธานกรรมการตามมาตรา๓๐ หรือราคาที่กำหนดไว้ตามข้อ ๔.๒.๔ แล้วแต่กรณีข้อ ๒ หลักเกณฑ์การขายรถของสถาบันการเงินจะกระทำได้โดยวิธีเปิดประมูลโดยเปิดเผยหรือแข่งขันราคาเท่านั้น และให้ ปรส.ได้รับค่าธรรมเนียมในอัตราร้อยละหนึ่งของราคาที่ขายได้สถาบันการเงินที่จะขายรถ ต้องประกาศลงหนังสือพิมพ์อย่างน้อย๑ ฉบับ เพื่อแจ้งวัน เวลา สถานที่ทำการประมูล ก่อนวันที่ทำการประมูลไม่น้อยกว่า ๗วันประธานกรรมการตามมาตรา ๓๐ต้องพิจารณาให้ความเห็นชอบรายการรถและราคากลางของรถที่จะทำการประมูลก่อนวันประมูลข้อ ๓ เงื่อนไข๓.๑ ผู้ทำการ๓.๑.๑ ผู้ทำการจะต้องเป็นบุคคลหรือนิติบุคคลซึ่งเป็นผู้ได้รับอนุญาตให้ประกอบอาชีพการขายทอดตลาดและค้าของเก่าตามกฎหมายว่าด้วยการควบคุมการขายทอดตลาดและค้าของเก่าและต้องเป็นผู้ที่ได้วางหลักประกันการประมูลตามเกณฑ์ที่ ปรส. กำหนด๓.๑.๒ ผู้ทำการมีสิทธิได้รับค่าธรรมเนียมและ/หรือค่านายหน้าและ/หรือค่าตอบแทนจากสถาบันการเงินในการประมูลรถตามที่ระบุในประกาศนี้๓.๑.๓ผู้ทำการต้องจัดให้มีสถานที่จอดรถพร้อมระบบการรักษาความปลอดภัยและประกันอัคคีภัยสำหรับรถโดยไม่คิดค่าใช้จ่ายเพิ่มเติมจากที่ระบุตามข้อ๓.๑.๒ แต่ประการใด๓.๑.๔ ให้ประธานกรรมการตามมาตรา ๓๐ เป็นผู้ว่าจ้างผู้ทำการ๓.๒ ผู้ประมูลและผู้ซื้อ๓.๒.๑ ผู้ประมูลอาจเป็นบุคคลธรรมดาหรือนิติบุคคลก็ได้แต่ต้องมิใช่บุคคลดังต่อไปนี้(๑) ลูกหนี้ตามสัญญาเช่าซื้อรถคันที่ประมูล(๒) กรรมการ พนักงาน ของ ปรส. รวมถึงผู้ปฏิบัติงานให้แก่ปรส.(๓) กรรมการตามมาตรา ๓๐ ของสถาบันการเงินนั้น(๔)ผู้จัดการเฉพาะกิจหรือที่ปรึกษาเฉพาะกิจของสถาบันการเงินนั้น(๕) ผู้ทำการหรือตัวแทนของผู้ทำการ๓.๒.๒ผู้ประมูลมีสิทธิตรวจสอบสภาพรถและข้อมูลที่ผู้ทำการได้แสดงไว้ที่ตัวรถก่อนทำการประมูลการประมูลเป็นไปตามสภาพรถไม่ว่าจะเห็นประจักษ์หรือไม่ โดยสถาบันการเงินและผู้ทำการไม่รับรองและไม่รับผิดชอบต่อสภาพของรถและข้อมูลที่ผู้ทำการได้แสดงไว้๓.๒.๓ผู้ซื้อต้องเป็นผู้รับผิดชอบแต่ผู้เดียวซึ่งค่าธรรมเนียมภาษี ค่าปรับรวมทั้งค่าใช้จ่ายอื่นใดที่เกี่ยวข้องกับการจดทะเบียนโอนและการรับโอนกรรมสิทธิ์รถ๓.๒.๔ผู้ซื้อสามารถรับมอบรถได้เมื่อสถาบันการเงินนั้นได้รับชำระราคาขายครบถ้วนแล้วและผู้ซื้อต้องนำรถออกไปจากสถานที่รับมอบรถภายใน ๔ วันนับจากวันที่ประมูลได้ หากเกินกำหนดเวลาดังกล่าวให้ผู้ทำการมีสิทธิเรียกค่าจอดรถ ๒๐๐ บาท ต่อคัน ต่อวัน โดยสถาบันการเงินนั้นและผู้ทำการจะไม่รับรองและรับผิดชอบต่อความชำรุดบกพร่องการรอนสิทธิ และ/หรือต่อความเสียหายใด ๆ ที่เกี่ยวกับรถดังกล่าว๓.๓ ราคาที่ประมูลขายและการชำระราคา๓.๓.๑ ราคาที่ประมูลขายจะต้องไม่ต่ำกว่าราคากลาง๓.๓.๒ ในการชำระราคาให้ใช้เงินสด และ/หรือบัตรเครดิต (ผ่านบัญชีผู้ทำการโดยผู้ซื้อต้องรับภาระค่าธรรมเนียมการใช้บัตรดังกล่าว)และ/หรือเช็คที่ธนาคารเป็นผู้ออก (แคชเชียร์เช็ค)สั่งจ่ายเข้าบัญชีของสถาบันการเงินนั้น และ/หรือโอนเงินเข้าบัญชีธนาคารของสถาบันการเงินนั้นโดยผู้ซื้อต้องแสดงหลักฐานการโอนเงินแก่ผู้ทำการและสถาบันการเงินนั้นแล้วแต่กรณี๓.๔ ค่าธรรมเนียมและ/หรือค่านายหน้าและ/หรือค่าตอบแทนภายใน ๗ วัน นับแต่วันที่ได้รับชำระราคารถครบถ้วนจากผู้ซื้อสถาบันการเงินเจ้าของรถต้องโอนเงินค่าธรรมเนียมในอัตราร้อยละ ๑ของราคาขายเข้าบัญชีธนาคารของ ปรส. และชำระค่าธรรมเนียม และ/หรือ ค่านายหน้าและ/หรือค่าตอบแทนการดำเนินการประมูลรถในอัตราร้อยละ ๑ ของราคารถคันที่ขายได้แต่ไม่น้อยกว่า ๒,๐๐๐ บาท และไม่เกินกว่า ๕,๐๐๐ บาทต่อรถหนึ่งคัน ให้แก่ผู้ทำการข้อ ๔ วิธีการ๔.๑ วิธีการประมูล๔.๑.๑ ผู้ทำการจะเปิดทำการประมูลตามวันและเวลาประมูลของผู้ทำการโดยผู้ทำการจะประกาศหลักเกณฑ์เงื่อนไขและวิธีการประมูลรถของสถาบันการเงินในที่เปิดเผย ณ สถานที่ทำการประมูลให้ผู้ประมูลทุกรายทราบก่อนเริ่มการประมูลและให้ถือว่าผู้ประมูลทุกรายรับทราบและตกลงยินยอมกับหลักเกณฑ์เงื่อนไข และวิธีการที่กำหนดในประกาศนี้ทุกประการ๔.๑.๒ ให้เริ่มการประมูลจากราคากลาง๔.๑.๓ กรณีที่มีผู้ประมูลเสนอราคามากกว่า ๑ รายผู้ทำการจะปรับราคาขึ้นครั้งละไม่ต่ำกว่า ๑,๐๐๐ บาทจนกว่าจะมีผู้ประมูลเสนอราคาสูงสุดรายสุดท้าย และเมื่อผู้ทำการแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ถือว่าผู้ประมูลที่เสนอราคาสูงสุดรายสุดท้ายเป็นผู้ซื้อ๔.๑.๔สถาบันการเงินจะส่งมอบคู่มือจดทะเบียนรถพร้อมเอกสารประกอบการจดทะเบียนและลงลายมือชื่อในเอกสารที่เกี่ยวข้องกับการโอนกรรมสิทธิ์รถแก่ผู้ซื้อภายใน๓ วันทำการ นับแต่ได้รับชำระราคาขายครบถ้วน๔.๒ วิธีการชำระราคา๔.๒.๑ ในวันที่ประมูลได้ผู้ซื้อต้องทำสัญญาซื้อขายรถและวางเงินมัดจำเป็นเงินสด และ/หรือบัตรเครดิตซึ่งมีมูลค่าไม่น้อยกว่าร้อยละ ๑๐ ของราคาที่ประมูลได้แต่ต้องไม่น้อยกว่า๑๐,๐๐๐ บาท และผู้ทำการจะต้องนำเงินมัดจำทั้งจำนวนดังกล่าวเข้าบัญชีธนาคารของสถาบันการเงินที่เป็นเจ้าของรถภายในวันทำการที่สองของธนาคารนับจากวันที่ขายรถพร้อมนำส่งหลักฐานการโอนเงินแก่สถาบันการเงินนั้นโดยไม่ชักช้า๔.๒.๒ ภายใน ๔ วันทำการนับจากวันที่ประมูลได้ผู้ซื้อต้องชำระส่วนที่เหลืออีกร้อยละ ๙๐ ของราคาที่ประมูลซื้อโดยโอนเงินเข้าบัญชีธนาคารของสถาบันการเงินที่เป็นเจ้าของรถที่ผู้ทำการได้แจ้งไว้เมื่อชำระราคาส่วนที่เหลือครบถ้วน ให้ถือว่าเงินมัดจำเป็นส่วนหนึ่งของการชำระราคา๔.๒.๓กรณีที่ผู้ซื้อมิได้ชำระราคาขายส่วนที่เหลือและมิได้แจ้งเหตุขัดข้องอันเป็นเหตุสุดวิสัยแก่ผู้ทำการภายในระยะเวลาที่กำหนดในข้อ๔.๒.๒ ให้สถาบันการเงินริบเงินมัดจำได้ โดยชำระค่าธรรมเนียม และ/หรือ ค่านายหน้าและ/หรือค่าตอบแทนในการประมูลตามข้อ ๓.๔ แก่ ปรส. และผู้ทำการ๔.๒.๔ ในกรณีที่ผู้ซื้อไม่ปฏิบัติตามข้อ ๔.๒.๑ หรือ ๔.๒.๒และไม่ได้แจ้งเหตุขัดข้องอันเป็นเหตุสุดวิสัยตามข้อ ๔.๒.๓ให้ผู้ทำการเอารถนั้นออกขายซ้ำอีกครั้ง โดยให้ถือว่าราคากลางคือราคาขายที่ขายแก่ผู้ซื้อในครั้งก่อนข้อ ๕ การอื่นใดที่มิได้ระบุไว้ในประกาศนี้ให้เสนอต่อคณะกรรมการ ปรส. เพื่อพิจารณาข้อ ๖[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ มกราคม พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินพัสสน/ผู้จัดทำ๒ พฤศจิกายน ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษาเล่ม ๑๑๕/ตอนพิเศษ ๑๒ ง/หน้า ๘/๔ กุมภาพันธ์ ๒๕๔๑